Felhívás Nemzetiségekért Díjra jelölésre
  
A Társadalmi Kapcsolatokért és Kultúráért Felelős Minisztérium felhívást tesz közzé a 2026. évi Nemzetiségekért Díjra történő jelölésre. A Nemzetiségekért Díj elismerésében a magyarországi nemzetiségek érdekében a nemzetiségi közéletben, az oktatásban, a kultúrában, az egyházi életben, a tudományban, a tömegtájékoztatásban, a gazdasági önszerveződés területén példaértékű tevékenységet végző személyek és szervezetek részesülhetnek. 

A Nemzetiségekért Díj odaítélése a 2/2012. (VIII. 9.) ME rendelet alapján történik. Az állami elismerés átadására 2026-ban is a Nemzetiségek Napjáról (december 18.) történő megemlékezés kiemelt eseményeként kerül sor. 
 
A 2026. évi díjazandókra vonatkozó javaslatokat adatokkal és részletes indoklással a mellékelt adatlapon a közzétételtől számított 30 napon belüli beérkezési határidőig lehet eljuttatni egyidejűleg papír- és elektronikus alakban a Társadalmi Kapcsolatokért és Kultúráért Felelős Minisztérium Nemzetiségi Kapcsolatokért Felelős Helyettes Államtitkárság postai (1884 Budapest, Pf. 1.) és a titkarsag.nf@tkkm.gov.hu e-mail címére. 

